Kaos da Saudi-Arabia fikk Messi-besøk
Superstjernen så småskremt ut der han var omringet av fans og politifolk bevæpnet med automatvåpen i terminalbygget. Argentina møter Saudi-Arabia i landskamp onsdag. Messi er allerede oppe i 76 fulltreffere så langt i år for klubb- og landslag. Müller scoret 85 ganger for Vest-Tyskland og Bayern München for 40 år siden. Men sjansen er god for at Messi går forbi tyskeren. Det gjenstår mange kamper før nyttårsaften, og Messis målteft er bedre enn noen gang. Saudi-Arabia trenes av Frank Rijkaard. Han hadde gleden av å trene Messi flere sesonger i Barcelona. - Fotball skal gjøre folk glade. Det er akkurat det Messi gjør. Messi er en perle å se på, sier Rijkaard. Lørdag spiller Messi og Barcelona hjemme mot Zaragoza i La Liga.
Lionel Messi (25) fortsetter onsdag jakten på Gerd Müllers verdensrekord i mål. Det oppsto helt kaotiske tilstander da argentineren landet i Saudi-Arabia mandag.